**Themâu:**

**Cenhedlaeth Z**

Cofiwch **addasu’r iaith** i siwtio’ch ardal/plant. Chi sy’n nabod y plant – byddwch yn sensitif i’w sefyllfaoedd!

**Sleid 1:** Cenhedlaeth Z

Ni ydy plant Cenehedlaeth Z – plant y mileniwm newydd. Mae yna rai enwau eraill sy’n cael eu defnyddio i’n disgrifio ni – Cenhedlaeth Nawr/rŵan; Cenhedlaeth y we; Cenhedlaeth *Google*.

**Sleid 2:** Logos a lluniau o wahanol dechnoleg yn ymddangos fesul clic.

Dydyn ni ddim yn gwybod beth yw byd heb gyfrifiaduron, heb Facebook, (*aros eiliad i gael amser i’r lluniau ddod ar y sgrin, ac amser i bobl eu cymryd i mewn)* Twitter (*aros)*, Snapchat (*aros)*, Instagram (*aros)*, *smartphone*s (*aros)*, *tablets* (*aros)*, *laptops* (*aros)*, a *P.Cs* (*aros).*

**Sleid 3:** Clustffonau; ffôn; gêm yn ymddangos fesul clic.

Faint o weithiau mae dy rieni wedi dweud wrthyt ti - tynna dy headphones allan; rho dy ffôn heibio; stopia chwarae’r gêm ’na? Faint o weithiau maen nhw wedi bygwth diffodd y Wi-fi neu gadw dy ffôn am wythnos?

Oherwydd bod ganddon ni’n holl dechnoleg mae ymchwil\* wedi dangos rhai pethau diddorol amdanon ni fel cenhedlaeth:

**Sleid 4: 8 eiliad**

1. Dŷn ni’n gadael Facebook ac yn defnyddio Snapchat.
2. Dŷn ni’n gallu canolbwyntio am 8 eiliad - sy’n golygu fod y rhan fwyaf ohonoch chi’n breuddwydio erbyn hyn. Yn ôl pob tebyg pethau byr, byr sy’n dal ein sylw - dyna pam bod *vines* a chlipiau *youtube* mor boblogaidd.
3. Os dŷn ni’n gorfod mynd heb ein technoleg mae 79% ohonon ni’n dioddef yn emosiynol - crio, tantrums, poeni..

Ydych chi’n sylweddoli fod pawb yn poeni amdanon ni? Maen nhw’n poeni na fyddwn ni’n darllen, yn sgwennu, yn cymdeithasu hefo pob go iawn; na fyddwn ni’n medru cynnal perthynas a’n bod ni’n hunanol. Maen nhw’n poeni ein bod ni ddim yn byw yn y byd go iawn, ond yn bodoli mewn byd ffantasi hefo ffrindiau ffug sydd ond yn bodoli ar y we.

Ni yw Cenhedlaeth Z – cenhedlaeth sy’n anwybyddu pawb a phopeth oni bai ei fod o’n dod drwy’r ether aton ni. Ni ydy’r **i**Genhedlaeth sy’n meddwl am ddim ond amdanon ni ein hunain.

Dyna mae **‘nhw’n’** ddweud. Ond beth arall sy’n cael ei ddweud amdanon ni?

**Sleid 5: Geiriau amrywiol o’r rhestr isod**

1. Rydyn ni’n uchelgeisiol, ac yn awyddus i newid y byd.

2. Rydyn ni’n griw aeddfed sy’n barod i gydymffurfio. Mae llai o’n cenhedlaeth ni’n cymryd cyffuriau ac yn yfed alcohol na chenedlaethau cynt.

3. Rydyn ni eisiau cael effaith gadarnhaol ar y byd.

1. Rydyn ni’n awyddus i greu, rydyn ni’n griw creadigol - boed hynny'n gôd, yn wefan newydd neu’n ffordd o godi arian.

Oes, mae 'na ddrwg a da yn deillio o dechnoleg ac rydyn ni’n gwybod hynny!

Rydyn ni’n gwybod am beryglon technoleg, ond mae’r rhan fwyaf ohonon ni’n defnyddio technoleg yn ddoeth. Rydyn ni’n gwybod yn union ble mae’r botwm i ddiffodd pob cyfrifiadur; rydyn ni’n gwybod sut i gadw’n hunain yn ddiogel ar-lein. Mae’r negeseuon diogelwch yn ein cyrraedd ni o bob man. Oes mae yna rai sydd ddim yn gwrando ar, nac yn dilyn, y rheolau, ond mae hynna’n wir am bob cenhedlaeth nid ein cenhedlaeth ni yn unig.

**Sleid 6**: y geirau zombie, zeitgeist, stupid

Cenhedlaeth z – nid cenhedlaeth o zombies ond cenhedlaeth sydd â’r zeitgeist, sef ysbryd yr oes, yn gweithio drwyddyn ni.

Ie, cenhedlaeth z, ond nid cenhedlaeth *stupid.*

**Sleid 7**: #

(hash tag) #ffrindiau; #helpu; #gweithio; # grouphug; #cymruambyth; #newidybyd (neu beth bynnag arall positif rydych chi eisiau ychwanegu ond gorffennwch hefo cariad) #cariad;

Mae ’na rai pethau sydd byth yn newid. Roedden nhw’n bodoli cyn technoleg, maen nhw’n bodoli nawr, ac fe fyddan nhw’n parhau i fodoli petai’r oes dechnolegol yn dod i ben. Mae technoleg yn ddefnyddiol ond dydy o ddim yn codi yn y nos pan dŷn ni’n dost; dydy o ddim yn newid cewyn babi; dydy o ddim yn gwneud brecwast yn y gwely; er falle bod rhai ohonon ni’n caru ein *smartphones* dydyn nhw ddim yn ein caru ni.

**Sleid 8:** #cariad

Mae pobl aelod o Cenehedlaeth Z a phob cenhedlaeth arall angen cariad –

**Sleidiau 9 ,10,11:** yr adnodau isod wedi ei rhannu, angen clicio bob tro mae seren,\*

\*Mae cariad yn amyneddgar. \*Mae cariad yn garedig.

Dydy cariad ddim yn cenfigennu, ddim yn brolio'i hun, nac yn llawn ohono'i hun.

5 \*Dydy cariad ddim yn gwneud pethau anweddus, nag yn mynnu ei ffordd ei hun drwy'r adeg.

\*Dydy e ddim yn digio a phwdu, ac mae'n fodlon anghofio pan mae rhywun wedi gwneud cam.

6 \*Dydy cariad ddim yn mwynhau gweld drygioni — beth sy'n ei wneud e'n llawen ydy'r gwir.

7 \*Mae cariad bob amser yn amddiffyn; mae bob amser yn credu; bob amser yn gobeithio; bob amser yn dal ati. (1 Corinthiaid 13, adnodau 4-7)

**Sleid 12:** beibl.net ac apbeibl

Wrth gwrs i Genhedlaeth Z mae’r Beibl yn Gymraeg ar gael ar y we ac mewn ap - dydy’r geiriau ddim yn newid, dim ond y cyfrwng.

**Sleid 13:** ymlaen i’r dyfodol

Ni yw Cenhedlaeth z, ac ymlaen fyddwn ni’n mynd, gobeithio i ddyfodol hapus, llwyddiannus a chreadigol.

Gweddïwn: Ein Tad, diolch i ti am yr holl bobl greadigol sy’n rhan o’n byd. Diolch am y dechnoleg sy’n rhan mor bwysig o’n bywydau o ddydd i ddydd. Diolch am gael cyfle i feddwl am be sy’n wir bwysig. Rydyn ni’n sownd yn aml i’n clustffonau ac i’n smartphones, i youtube a snapchat; ond rydyn ni yn gwybod be sy’n bwysig mewn gwirionedd. Diolch am yr adnodau rhyfeddol o’r Beibl sy’n profi fod rhai pethau ddim yn newid, ac mai’r un yw gwir angen pobl o genhedlaeth A i genhedlaeth Z. Amen.